كورده‌یل و شیعه‌مه‌زه‌و بوى ، ئه‌وه‌ بوى تویش جووره‌ها زوڵم و زوووردارى بوى وه‌ك وه‌عه‌ره‌بكردن و كووچ وه‌پیكردن مه‌ردمه‌ ڕه‌سه‌نه‌گه‌ى له‌بان ده‌س رژیم به‌عس رمیاگ و ته‌نیا باخه‌یل سزیاگ و چه‌مه‌یل تیه‌نگ  و ماڵه‌یل كاولكریاگ زیاتر هویچ تر له‌لى نه‌مه‌نده‌وه‌و گشت زه‌ویه‌یل كشتوكاڵى بویه‌ شوون مین (لوغم)و قه‌وره‌یل وه‌جه‌م خاسترین ڕوڵه‌یل و جایه‌ڵ جوانه‌یلى ك له‌بان ده‌س رژیم دڕنده‌ى به‌عس كوشیان و فه‌وتیان و زاڵم زوورداریش له‌ڕاده‌ى خوه‌ى زیاتر ناهه‌قى كرد ، نه‌ك ته‌نیا هه‌ر ئه‌وه‌ ، به‌ڵكوو حسه‌ینیه‌ى شاره‌گه‌یش رمان و هه‌رچى چشت له‌ناوى بوى گشتى تاڵان كرد و كرده‌ى سه‌نگه‌ر عه‌سكه‌رى ئه‌را سوپاگه‌ى ، دى قه‌ڵه‌میش تواناى نویسانن ئه‌و هه‌مگه‌ به‌دبه‌ختى و ماڵویرانیه‌ نه‌یریگ  ك هاته‌ بان شاره‌گه‌و مه‌ردم ره‌سه‌ن ئه‌و شاره‌ ك نموونه‌یگ  بوین له‌ ڕاسگوویى و ئیماندارى.
